УДК 519.2

ББК 22.171 я 73

А 37

Әл-Фараби атындағы ҚазҰУ жанындағы ҚР Білім және Ғылым министрлігінің жоғары және жоғары оқу орнынан кейінгі білім берудің Республикалық оқу-әдістемелік Кеңесінің гуманитарлық және жаратылыстану мамандықтары секциясының шешімімен баспадан шығаруға жіберілді

( 2013 жылғы 2-ші шілдедегі №2 хаттама)

**Пікір жазғандар :**

физика-математика ғылымдарының докторы профессор *C.Т.Мухамбетжанов*

физика–математика ғылымдарының докторы профессор *Б.Д.Қошанов*

физика–математика ғылымдарының кандидаты доцент *М.Ж.Бекпатшаев*

*Н.Ақанбай.* **Ықтималдықтар теориясы есептерінің жинағы ІI**. Оқу құралы. – Алматы.: Қазақ университеті, 2013. -291 бет.

Оқу құралына ұлттық университеттердің оқу бағдарламаларына сәйкес ықтималдықтар теориясының есептері мен жаттығулары енгізілген. Тапсырмалар есептер мен жаттығулардың күрделілік деңгейлеріне қарай орналастырылған. Әр тараудың алдында осы тарау материалдарына қатысты қысқаша теориялық мағлұматтар келтірілген және типтік есептер шығарудың жеткілікті мысалдары қарастырылған. Жинақтың екінші жартысында барлық есептер мен жаттығулардың не жауабы, не шешу әдісіне нұсқау, не толық шешімі берілген.

Оқу құралы жоғарғы оқу орындарының математика және математикаға жақын мамандықтар студенттеріне, магистрлері мен докторанттарына арналған. Оқу құралын математиканы тереңдетіп оқытатын техникалық және экономикалық жоғары оқу орындарында да пайдалануға болады.